Diari Oficial de la Generalitat Valenciana


Sumari del DOGV 4778, del 18-06-2004 (2004/6002)

RESOLUCIÓ de 4 de juny de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 17.714 m² de superfície, situada a Xirivella (València), pla especial de reserva de sòl dotacional educatiu, partida del Camí de València, destinada a la construcció d'un centre d'Ensenyament Secundari, realitzada per l'ajuntament del dit municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4778

Data del DOGV
:   18-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6002


Data del document
:   04-06-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Xirivella
    * cultura regional
    * propietat immobiliària

RESOLUCIÓ de 4 de juny de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 17.714 m² de superfície, situada a Xirivella (València), pla especial de reserva de sòl dotacional educatiu, partida del Camí de València, destinada a la construcció d'un centre d'Ensenyament Secundari, realitzada per l'ajuntament del dit municipi. [2004/M6002]
  
L'Ajuntament de Xirivella, en sessió plenària realitzada el dia 31 de març de 2003, va acordar la cessió gratuïta a la Generalitat Valenciana de la parcel·la de la seua propietat de 17.714 m² de superfície, situada en el pla especial de reserva de sòl dotacional educatiu, partida del Camí de València, de la dita població. Tal com consta en l'acord mencionat, l'immoble té caràcter de domini públic.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la condició de destinar la parcel·la a la construcció del centre d'educació secundària.
  
La cessió s'efectua basant-se en el que disposa l'article 37 de la Llei 14/2003, de Patrimoni de la Generalitat Valenciana, que regula la mutació demanial externa.
  
Segons l'article mencionat «Les administracions territorials de la Comunitat Valenciana podran afectar béns i drets demanials a un ús o servici públic competència de la Generalitat Valenciana i transmetre-li la seua titularitat quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servici públic que va motivar la mutació i per tant, conserve el seu caràcter demanial. Si el bé o dret no és destinat a l'ús o servici públic o deixa de destinar-se posteriorment, revertirà a l'administració transmetent, integrant-se en el seu Patrimoni amb totes les seues pertinences i accessions».
  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.» En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent exercici de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Xirivella de la parcel·la de 17.714 m² de superfície, situada en el pla especial de reserva de sòl dotacional educatiu, partida del Camí de València de la dita població, que confronta: nord, carrer en projecte 1 que discorre en sentit est-oest i paral·lela a la via del ferrocarril Madrid-València i separada d'esta pels terrenys que conformen la zona verda definida pel Pla General; sud i oest, carrer en projecte 2 que discorre paral·lela al carrer de les Palmeres i amb la qual formarà un sol vial de tipus bulevard, amb una vall vegetal en el seu eix; sud i est, carrer en projecte 3 que la separa del sòl no urbanitzable de protecció agrícola.
  
Consta inscrita en el Registre de la Propietat de Torrent dos al tom 2669, llibre 337 de Xirivella, foli 148, finca 19.299, inscripció 1ª.
  
Forma part de les finques cadastrals següents: 35743W519891736716LP, 18902A629549298797JS, 52500R138059619152DU, 38343J757128715315QM, 87410A607727986639JI, 60928B109700918998EL, 88175B902447928856JR, 24136E911111702195CD, 48168Q929046561545SL, 27260V902365798271ST, 42067W687701389822SN, 46090X353939934283RU.
  
Segon
  
La cessió gratuïta realitzada per l'Ajuntament de Xirivella s'efectua amb la condició de destinar la parcel·la a la construcció d'un centre d'Educació Secundària.
  
Tercer
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.